Morsø Erhvervsråd

Netværksmøde for markedsføringsnetværket
2024-10-21 08:00 - 09:50 (Europe/Copenhagen) | Morsø Erhvervsråd, Holgersgade 1, Nykøbing M, 7900, Danmark
Morsø Erhvervsråd inviterer til møde i markedsføringsnetværket.

Dagsorden:

Velkommen
Bordet rundt
Et dyk dybere ned i egne virksomheder og markedsføringsplaner
Tema for næste møde samt et kig ind i 2025 og temaer til næste års møder
Tak for i dag

Netværket er åbent for flere medlemmer. Ved interesse kontakt venligst Lea Frederikke Mommer på lfm@mer.dk

Formålet er at få skabt et fortroligt netværk, hvor medlemmerne kan vende og dele faglige udfordringer/problemstillinger i et tillidsfuldt rum. Som medlem forventes det, at man er villig til at dele sine erfaringer, udfordringer, tips og tricks med hinanden.

Kursus 3 - Made in Produktionsdanmark: Strategi for din markedsføring
2024-10-22 13:00 - 16:00
“Made in Produktionsdanmark” er et projekt med fokus på markedsføring og digitalisering til gavn for erhvervslivet på Mors.
Hos Morsø Erhvervsråd er det en målsætning at gøre Mors til et af Danmarks bedste produktionssteder. Det handler om gode rammevilkår og om optimale betingelser for skabelse af vækst og arbejdspladser. Men for at komme i mål skal kendskabsgraden og synligheden af produktionsvirksomhederne på Mors løftes markant! ”Made in Produktionsdanmark” projektet skal netop styrke erhvervslivets profil og attraktivitet.
Vi stiller skarpt på netop din virksomheds markedsføring og kommunikation. Det styrker din rekruttering, din kendskabsgrad, dit salg og vigtigst af alt din bundlinje.

Den pakke du som virksomheder køber ind i indeholder følgende:

Videospot om et konkret produkt eller en ydelse til annoncering på sociale medier
Fri adgang for 2 pers. til alle kurser (detaljeret beskrivelse nedenfor).
Gratis adgang til netværksaktiviteter hos Morsø Erhvervsråd om digital markedsføring mv.
Sparring om din markedsføring og kommunikation
Strategisk konsultation om din virksomheds digitale tilstedeværelse (vi kommer på besøg)

Prisen er 7500,- (værdi 30.000,-)

Dette kursus er en del af pakken og omhandler: STRATEGI FOR DIN MARKEDSFØRING
Det er vigtigt at have en markedsføringsstrategi for at målrette og optimere virksomhedens indsats, samt for at opbygge et effektivt brand og nå ud til målgruppen på en meningsfuld måde.

Hvis du ønsker at blive en del af projektet, så kontakt Malte Houe på malte@houefilm.dk eller Susanne Toftegaard Hansen på sth@mer.dk
Projektet er støttet af Den lokale Erhvervsfremmefond og Morsø Kommune.
